In nomine... Ego Martinus de Mediomonte dictus Bouchoz... uendidi, quittaui et concessi perpetuo Aluydi de Maleyo, Iuhannete de Dyuione, Ysabelli, Huguete monialibus et Suplicie conuerse de Prato Longuo unam peciam terre arabilis liberam pro decima sitam desuper saretam contornantem super les Ioniches inter terram Quonstancii Plector ex una parte et terram Perrini Barron ex altera nomine ecclesie sue de Prato Longo pro quatuor libris et decem solidis Uiennensibus dequibus... deuestiens, religiosas mulieres moniales et conuersas predictas corporaliter inuestiui et in possessionem induxi... Hanc autem uenditionem, solutionem, uestituram predictas nos Garinus, Iohannes et Petrus liberi predicti Martini laudamus, uolumus... Insuper ego Martinus predictus teneor et promitto me pro supradictis emptricibus cum personas omnes ubique locorum et in omni curia meis sumptibus propriis opponere ac etiam respundere et eas inde seruare modis omnibus indempnes, siqui calumpniatores apparerent quod absit ... Nos uero moniales omnes et conuersa predicte notum facimus in presentibus uniuersis quod nos peciam terre predictam sacristarie ecclesie de Prato Longo post decessum nostrum quumque perpetuo damus, concedimus et quittamus promittentes sub uoto religionis nostre nos contra donationem istam non uenire decetero nec aliquid uenditare seu etiam reclamare. In tocius rei testimonium litteris istis ego Martinus predictus et nos moniales et conuersa predicte sigillum uenerabilis uiri et discreti magistri Guidonis decani Xristianitatis Sancti Sequani una cum sigillo ecclesie Floriaci rogauimus et obtinuimus apponi. Actum in presentia domini Martini presbiteri, Henrici, clerici de Floriaco...